jkorsvik/nowiki_second_scrape_merged huggingface dataset:
Ricky van Wolfswinkel

Ricky van Wolfswinkel (født 27. januar 1989 i Woudenberg) er en nederlandsk fotballspiller som spiller for FC Twente. Van Wolfswinkel har tidligere spilt for Vitesse og fikk sin debut for det nederlandske landslaget i august 2010.


== Klubbkarriere ==
Van Wolfswinkel begynte sin seniorkarriere i den nederlandske klubben Vitesse, hvor han fikk sin førstelagsdebut i kampen mot Sparta Rotterdam i april 2008. Han fikk kun én kamp i 2008-sesongen, men i 2008/2009-sesongen spilte han over 30 seriekamper og scoret åtte mål for Vitesse. Ti dager etter sesongavslutningen signerte han en kontrakt med serierivalen FC Utrecht. I media ble det fremstilt flere kilder angående overgangssummen, som ble rapportert til å ligge mellom tre og fem millioner euro.På sin første sesong i Utrecht scoret Van Wolfswinkel syv mål på 31 kamper i Eredivisie, samt fire mål på fire kamper i den nederlandske kvalifiseringen til Europaligaen. Den 31. august 2015 ble Van Wolfswinkel lånt ut fra Norwich City FC til den spanske klubben Real Betis.


== Landslagskarriere ==
Van Wolfswinkel har representert Nederland på nivåene U19 og U20. Han ble kalt opp til det nederlandske landslaget av landslagstrener Bert van Marwijk i august 2010, og fikk sin landslagsdebut for Nederland som innbytter for Roy Beerens i vennskapskampen mot Ukraina den 11. august.


== Referanser ==


== Eksterne lenker ==
(en) Ricky van Wolfswinkel – FIFA 
(en) Ricky van Wolfswinkel – UEFA 
(fr) Ricky van Wolfswinkel – LÉquipe 
(en) Ricky van Wolfswinkel – Transfermarkt 
(en) Ricky van Wolfswinkel – national-football-teams.com 
(en) Ricky van Wolfswinkel – WorldFootball.net 
(en) Ricky van Wolfswinkel – Soccerbase.com 
(en) Ricky van Wolfswinkel – FootballDatabase.eu 
(de) Ricky van Wolfswinkel – fussballdaten.de 
(en) Ricky van Wolfswinkel – Soccerway 
Fcutrecht.nl – Ricky van Wolfswinkels spillerprofil hos FC Utrecht
Blærekateter

Et blærekateter (også urinkateter) er et rør som føres inn i urinblæren for å tømme den for urin.
Blærekateterisering brukes særlig ved urinretensjon, manglende evne til å tømme blæren. Årsaker til urinretensjon kan blant annet være en stor prostatakjertel eller nevrologisk sykdom.
Blærekateterisering kan gjøres på to måter

Blærekateter via uretra
Suprapubisk blærekateter


== Blærekateterisering via uretra ==
Vanligvis gjøres blærekateterisering med et kateter som legges inn gjennom urinveisåpningen til urinblæren via urinrøret i lokalbedøvelse. Menns urinrør er lengre enn kvinners urinrør, det benyttes dermed også lengre katetere ved blærekateterisering hos menn enn hos kvinner.

Selvkateterisering gjøres av pasienten selv, kateteret settes inn ved behov for vannlating.
Permanent kateter brukes av pasienter som av ulike årsaker ikke kan kateterisere seg selv. Katetere til permanent bruk har en ballong nær spissen som skal være i urinblæren, for å holde kateteret på rett plass. Foleykateter er et mye brukt permanent kateter. Treveiskateter gir særlig god mulighet for skylling av blæren og brukes blant annet ved stor blødning fra urinveiene.


== Suprapubisk blærekateter ==
Suprapubisk kateter brukes i situasjoner der alminnelig blærekateter via uretra er uegnet.
Suprapubisk kateter føres inn i blæren med innstikksted gjennom huden nederst på buken, der blæren ligger like under overflaten. Kateteret legges inn i lokalbedøvelse.


== Eksterne lenker ==
«Prosedyre for innleggelse, stell, skifte, skylling og seponering av permanent urinkateter». Arkivert fra originalen 30. august 2014.
Tim Cornelisse

Tim Cornelisse (født 3. april 1978 i Alkmaar) er en nederlandsk fotballspiller som for øyeblikket spiller for den nederlandske klubben Utrecht. Cornelisse har tidligere spilt for en rekke andre klubber, blant andre TOP Oss, RSC Anderlecht, RKC Waalwijk og Vitesse. Tim er for øvrig yngre bror av Yuri Cornelisse, også det en fotballspiller.


== Klubbkarriere ==
Cornelisse startet sin fotballkarriere med ungdomsfotball i hjemklubben AZ Alkmaar på midten av 1990-tallet, før han sommeren 1997 meldte overgang til TOP Oss. Den påfølgende sesongen spilte han over 30 kamper i Eredivisie før han i 1998 meldte overgang til den belgiske storklubben RSC Anderlecht. Der ble han nesten umiddelbart lånt ut til RKC Waalwijk i hjemlandet for ytterligere kamperfaring.
Etter at utlånsperioden gikk ut hentet RKC Waalwijk han til klubben på permanent basis i 1999, men etter kun én sesong i klubben gikk turen videre til Vitesse sommeren 2000. Her fikk han tillit og spilte om lag 120 seriekamper frem til 2004. Under 2004-sesongen ble han hentet til FC Utrecht, hvor han var med på vinne Johan Cruijff Schaal kort tid etter at han ankom klubben.


== Meritter ==
FC UtrechtJohan Cruijff Schaal: 2004


== Eksterne lenker ==
(en) Tim Cornelisse – Transfermarkt 
(en) Tim Cornelisse – WorldFootball.net 
(en) Tim Cornelisse – FootballDatabase.eu 
(en) Tim Cornelisse – FBref
Konfliktåret 1672

Konfliktåret 1672 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1672.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden
Tredje anglo-nederlandske krig 1672-1674
Nederlandene på den ene siden
England og Frankrike på den andre siden.
Polsk-osmanske krig 1672-1676
Det polsk-litauiske samvelde og Valakia på den ene siden
Det osmanske rike, Krim-khanatet og Ukraina på den høyre bredden på den andre siden


== Hendelser ==

12. mars – Kongeriket England erklærer krig mot Nederlandene.
8. april – Kongeriket Frankrike erklærer krig mot Nederlandene.
1. juni – Münster og Köln påbegynner invasjonen av Nederlandene. 1672 blir benevnt som het rampjaar (katastrofeåret) i Nederlandene.
7. juni – Slaget ved Solebay, et sjøslag mellom Nederlandene og de forente styrkene til England og Frankrike.
12. juni – Franske styrker under kong Ludvig XIV krysser Rhinen og går inn i Nederlandene. Utrecht blir okkupert av den franske hær.
September – Raimondo Montecuccoli og den store kurfyrsten samles i Halberstadt for å angripe franskmennene og Münsters og Kölns biskoper fra baksiden. Bernhard von Galen trekker seg langsomt fra Groningen sørover.
Oktober – Spania begynner byggingen murfortet som etter hvert ble Castillo de San Marcos, for å beskytte St. Augustine, Florida.
18. oktober – Freden i Buchach mellom Ottoman (tyriske) samveldet og Det polsk-litauiske samvelde
Konfliktåret 1671

Konfliktåret 1671 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1671.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden


== Hendelser ==
April – Slaget ved Saraighat: Ahom general Lachit Borphukan beseirer Mugul styrkene i utkanten av dagens Guwahati, av det som den gangen var den suverene staten Assam.
22. juni – Det osmanske rike erklærer krig mot Polen.
Birgit Wessel

Birgit Hanna Maria Wessel (født  10. oktober 1911 i Stockholm, død 26. oktober 2000 i Oslo) er en svensk-norsk tekstilkunstner og tekstildesigner, kjent for begrepet «Vakre Hjem»; sammen med ektemannen, interiørarkitekt Bjarne E. Wessel, startet hun forretningen med dette navnet i 1938 og drev den i 40 år. Det var Oslos første spesialforretning for brukskunst.Wessel hadde femårig tekstilutdannelse fra Högra konstindustriella Skolan i Stockholm, og læretid hos Evald Dahlskog og Märtha Maas Fjetterstrøm. Hun flyttet til Norge i 1936 og startet den første av sine tre norske vevstuer i 1937 (Peterbakken på Ljan). I 1938 åpnet hun brukskunstforretningen Vakre Hjem A/S i Tordenskiolds gate; den lå senere i Hausmanns gate (1939–80). Hun drev selv vevstue som forsynte forretningen med tekstiler. På det meste, på femtitallet, hadde vevstuen tre avdelinger, foruten hjemmevevere på Toten. Hun underviste også ved Statens Kvinnelige Industriskole og Kirkelig Kulturverksted. 


== Designer ==
Hennes stil er blitt karakterisert som forfinet og lavmælt; hun hadde en eksperimentell, udogmatisk holdning til tekstildesign, noe som representerte et korrektiv til den norske husflidsmoralismen

Wessel kom til å utfolde seg som tekstilkunstner på flere fronter. Dels utviklet hun i egen vevstue brukskunst til salg i Vakre Hjem, dels laget hun unika til utsmykningsoppdrag, og dels formga hun mønster for tekstilindustrien. «Hun designet alt hva vevstuen produserte, både unika- og serieproduksjon.» Ekteparet stor sentralt i Scandinavian design-epoken gjennom 1940- og 50-årene.
Som industridesigner samarbeidet hun med flere: De Forenede Ullvarefabrikker, Haldens Bomuldspinderi & Væveri, Joh. Petersen, Røros Tweed, Solberg Spinderi, Devold, Evje fabrikker, Heggedals Uldvarefabrikker og Landheim Veveri. Særlig utbredt ble gardinstoffet «Singelstripen» (1955), som Solberg produserte i 90 ulike farger.
Som interiørutsmykker og tekstilkunstner samarbeidet hun blant annet med arkitektene Arneberg & Poulsson. Hennes første større oppdrag var sceneteppe til Saga kino i Drammen i 1941. Et hovedverk er gulvteppet til Kronprinsesse Märthas 50-årsdag (1951). Hun har også laget tepper og tekstiler til Stortinget (1965), Kongeskipet «Norge» (1947–48, med innovativ bruk av ull blandet med silke), til «Oslofjord» (1950) og til NATOs hovedkvarter i Paris (1954).


== Utmerkelser ==
Hun mottok Jacobprisen i 1959, dels for et gardinstoff i ull, i grønt, med en smal stripe oransje, men like mye for sin samlede virksomhet.Hun deltok i vandreutstillingen «Design in Scandinavia» i USA og Canada 1954–57. Kunstindustrimuseet i Oslo arrangerte i 1981 utstillingen «Dobbelt-W», en retrospektiv utstilling over hennes og Bendt Winges arbeider. Hennes arbeider er innkjøpt av kunstindustrimuseene i Oslo og Bergen, og av Oslo Bymuseum.


== Referanser ==
Konfliktåret 1670

Konfliktåret 1670 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1670.


== Pågående konflikter ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden


== Hendelser ==
26. mai – Karl II av England og Ludvig XIV av Frankrike undertegner Dover-traktaten i Dover, og gjør med dét slutt på konflikten mellom de to landene.
August – Spanske fregatter angriper Charleston, Sør-Carolina.
England får formelt overherredømme over Jamaica.
Den antifranske trippelalliansen fra året før sprenges når England kjøper støtte fra Frankrike og danner et angrepsforbund mot Nederland.
De første franske nybyggere kommer til det som i dag er Senegal.
Opprøret blant kosakkene i Ukraina blir slått ned.
Henry Morgan erobrer Panama.
Niani, hovedstad i Mali-riket, mister sin status av Bambara fra det fremadstormende Segou-riket.
Stenka Razin opprør starter.


== Fødsler ==


== Dødsfall ==
9. februar – Frederik III, konge av Danmark og Norge 1648–1670.
Phillip «Pacman» Chbeeb

Phillip A. Chbeeb er en amerikansk danser mest kjent under kallenavnet «Pacman». Chbeeb ble født i Texas 30. november 1988, men bor i Houston i Texas. Chbeeb er kjent for sin egne spesielle dansestil, som han blant annet representerte som finalist i So You Think You Can Dance i 2009. I 2010 dannet han sammen med Di Zhang og Brandon Harrell dansegruppen IaMmE, som endte opp som vinnere av America's Best Dance Crew (sesong 6).


== Karrière ==
Chbeeb begynte å danse som 15-åring, da han så popping på jams i Houston. Grunnet initialene hans P.A.C., kalte han seg for Pacman i dansemiljøet. Chbeeb utviklet sin egen stil med en del armwaves og flexing, men han hadde ingen formell trening i dans. Da han var 16 år gammel skapte han dansestudioet Marvelous Motion Studio, og dansegruppen Marvelous Motion.


=== So You Think You Can Dance ===
Chbeeb prøvde seg først i So You Think You Can Dance (sesong 3) der han fikk Shane Sparks til å reise seg midt i koreografien, fordi han aldri hadde sett det før, og mente det var helt utrolig. Han ble eliminert fordi han ikke klarte å tilpasse seg andre dansestiler enn hiphop.I So You Think You Can Dance (sesong 4) kom han til Las Vegas-uken etter han klarte koreografien. I Vegas-uken fikk han influensa, og kunne ikke delta. Dermed fikk han direktebillett til Las Vegas for So You Think You Can Dance (sesong 5). I finalen av sesong 4, danset han en popping battle mot Robert Muraine.I sesong 5 ville han stille opp på audition, selv om han ikke trengte det. Han danset en kombinasjon av moderne og waving sammen med kjæresten Arielle Cooke, men han konkurrerte ikke. Da han stilte opp i Vegas, imponerte han, og kom blant topp 20. I direktesendingene fikk han partneren Jeanine Mason, vinneren av konkurransen, men han røk ut i uke 6. Høsten 2009 var Chbeeb på turné med topp 10 danserne fra sesong 5.


=== YouTube ===
Chbeeb har også gjort seg kjent via YouTube, der han blant annet har laget kortfilmer som «Office Life» og «Power Up», der han bruker partner-tutting og andre stiler med dansere som Hok Konishi fra Quest Crew (America's Best Dance Crew), Andrew «Goodfoot» fra SoReal Cru (America's Best Dance Crew) og andre dansere som Di Zhang og Sifu Kolar.


=== IaMmE ===

Chbeeb hadde lenge hatt dansegruppen Marvelous Motion med Di «Moon» Zhang, Brandon «747» Harrell og Jordan «Sifu» Kolar, men i 2010 ble de oppløst og Chbeeb dannet sammen med Moon og 747 dansegruppen IaMmE, også kjent som I.aM.mE eller I aM mE, og hadde audition der de plukket ut medlemmene for gruppen. De kvalifiserte danserne ble Dzajna «Jaja» Vankova, Olivia «Chachi» Gonzalez og Emilio Dosal. IaMmE var med i America's Best Dance Crew (sesong 6) i 2011 og endte som vinnerne.


== Eksterne lenker ==
Phillip Chbeeb på YouTube
Phillip Chbeeb's IMDb-profil
Askimbyen skole

Askimbyen skole er en barneskole i Askim sentrum. Skolen har ca. 280 elever.


== Eksterne lenker ==
Hjemmeside
Sosialmedisin

Sosialmedisin er et fagområde i krysningspunktet mellom medisin og samfunnsfag. Faget søker å forstå hvordan sosiale og økonomiske forhold virker på helse, sykdom og medisinsk praksis, og bidra til et sunnere samfunn gjennom en slik økt forståelse.
Sosialmedisinens historie startet tidlig på 1800-tallet. Den industrielle revolusjon og økt fattigdom og sykdom blant arbeidere førte til fokus på helseeffekten av sosiale prosesser. I Norge ble det første instituttet startet opp i 1951, med blant andre Eva Koren blant underviserne. 
I Norge er bl.a. Per Fugelli og Berthold Grünfeld kjente sosialmedisinere; begge var professorer i sosialmedisin ved Universitetet i Oslo, der Seksjon for sosialmedisin driver forskning og undervisning innen dette faget. Internasjonalt er Rudolf Virchow, Salvador Allende, Paul Farmer og Jim Yong Kim kjente sosialmedisinere.


== Eksterne lenker ==
Per Fugelli: Hva er sosialmedisin?
Ydmykelsens psykologi

Ydmykelsens psykologi (på engelsk Humiliation Studies, eller Human Dignity and Humiliation Studies) er et tverrfaglig forskningsområde som kan regnes som en del av både freds- og konfliktforskningen og sosialpsykologien. Faget søker å forklare årsakene til hvorfor mennesker utsetter andre for ydmykelse, hva det fører til og hvordan det kan forhindres. Det oppstod som eget fagområde i andre halvdel av 1990-tallet. Det akademiske tidsskriftet Journal of Human Dignity and Humiliation Studies ble etablert i 2001 av Evelin Lindner.


== Eksterne lenker ==
Følelsenes atombombe, i Apollon
Ingebjørg Kasin Sandsdalen

Ingebjørg Kasin Sandsdalen (født 6. september 1915, død 4. september 2003) var en norsk lyriker og Krf-politiker. Til tross for at hun ikke debuterte med bokutgivelse før hun var 35 år gammel, rakk hun å gi ut tjue diktsamlinger og åtte bøker som klassifiseres som lyrisk prosa og romaner.
Hovedverket hennes er romankvartetten om 1600-tallspresten Zacharias Skancke, som arbeidet i Seljord i 56 år: Linet blømer, Hr. Zacharias til Sillejord, Linpresten og Av Skancke-ætt.
Hun satt i 12 år i salmebokkomiteen, og er representert med en salme hun har oversatt i Norsk Salmebok og to i Norsk salmebok 2013.
I 1965 ble hun tildelt Sunnmørsprisen for diktsamlingen Guds lampe og fra 1984 fikk hun kunstnerlønn fra Seljord kommune som hun kom fra. Hun fikk Jørgen Vikør-prisen i 1994 for diktsamlingen Treblåsaren og i 1995 fikk hun målprisen. I 1996 fikk hun sammen med mannen sin, Halvor J. Sandsdalen, Kongens fortjenstmedalje i gull.
På 1960-tallet var hun politisk aktiv i KrF, og stortings-vararepresentant for Telemark i årene 1965 til 1969.


== Utgivelser ==
Hjarta av jord, 1950
Vera ein sjø, 1958
Vegen og vandraren, 1960
Søkte eg lyset, 1963
Guds lampe, 1964
I dei solhøge år, 1965
I songens månad, 1966
Attom di strand, 1968
Hjarta og harpe, 1970
I såldet, 1971
Erindrings bok, 1972
Laterna magica, 1973
Hemmelege landemerke, 1975
Linet blømer, 1976
Plukk dagen, 1976
Hr. Zacharias til Sillejord, 1977
Mellom levande, 1978
Linpresten, 1980
Av Skancke-ætt, 1983
Song i september, 1985
Aldrande jord, 1987
Med gullstøv under skorne, 1989
Frå eit hjartes ferdsskrivar, 1991
Treblåsaren, 1993
Landskap, 1995
Georgica, 1996
Vengefjørsong, 1999
Jord og tid, 2001


== Eksterne lenker ==
(no) Ingebjørg Kasin Sandsdalen hos Stortinget 
(no) Ingebjørg Kasin Sandsdalen hos Norsk senter for forskningsdata 
Artikkel i Norsk biografisk leksikon
Audhild Sandnes

Aasne Audhild Sandnes (født 11. juli 1947) er en norsk lærer og oversetter. Hun har blant annet oversatt mesteparten av Songar for dei små fra 1974 og Songar i kvardagen fra 1981 til nynorsk. Sandnes er også representert med en salme hun har oversatt i Norsk Salmebok og tre i Norsk salmebok 2013.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 146
Huazhong tekniskvitenskapelige universitet

Huazhong tekniskvitenskapelige universitet (HUST, forenklet kinesisk: 华中科技大学, tradisjonell kinesisk: 華中科技大學, pinyin: Huázhōng Kējì Dàxué) er et universitet i Wuhan i provinsen Hubei i Folkerepublikken Kina. Høyskolen ble grunnlagt i 1953.
Huazhong tekniskvitenskapelige universitet er del av satsningsprogrammene Prosjekt 211 og Prosjekt 985. Dagens universitet er en fusjon av forgjengerne Huazhong tekniske universitet, Tongji medisinske universitet og Wuhans institutt for byplanlegging, i mai 2000.
Huazhong pedagogiske universitet

Huazhong pedagogiske universitet (kinesisk: 华中师范大学, pinyin: Huázhōng Shīfàn Dàxué) i Wuhan i Folkerepublikken Kina er et universitet direkte underlagt det kinesiske undervisningsdepartement. Det har sin opprinnelse tilbake i 1903.
Hot Fingers

Hot Fingers er et musikkalbum med Tore Morten Andreassen, utgitt i 1998. Dette er hans første plateutgivelse som soloartist.


== Sporliste ==
«I Can't Believe That You're in Love With Me»
«Jolly Caballero»
«Frenesi»
«Margie»
«Anytime»
«Hot Fingers»
«I May Be Wrong»
«Jeepers Creepers»
«Nevertheless»
«Lover»
«Olive Blossom»
«Walk, Don't Run»
«Pepe»
Konfliktåret 1669

Konfliktåret 1669 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1669.


== Pågående kriger ==
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden


== Hendelser ==
25. juni – Francis av Vendome, Hertugen av Beaufort, forsvinner under et slag ved beleiringen av Candia på Kreta.
6. september – Francesco Morosini, capitano generale for de venetianske styrkene under beleiringen av Candia, overgir seg til osmanene.
Mogulkeiseren Aurangzeb ødelegger flere Hindutempler og forbyr hele religionen, slik at hinduene gjør opprør.
En tyrkisk enhet brenner ned den østre del av Kolárovo.
Den kinesiske Kangxi-keiseren tillater den deporterte kystbefolkningen fra 1662 å vende hjem.
Sverige slutter seg til den antifranske garantitraktaten i Haag, hvor den spanske kronens rett til De spanske Nederlandene garanteres.


== Fødsler ==
13. februar – Jean-Charles de Folard, fransk militær og militærteoretiker (død 1752)
19. oktober – Count Wirich Philipp von Daun, østerriksk militærleder (død 1741)


== Dødsfall ==
25. juni – François de Vendôme, duc de Beaufort, fransk soldat (født 1616)
Accordiomania

Accordiomania er et musikkalbum med Tore Morten Andreassen, utgitt i 2001.


== Sporliste ==
«Love Smiles»
«La Mariposita»
«Dizzy Accordion»
«Avalon»
«Pemberton Inn»
«Quando, Quando, Quando»
«Mister Sandman»
«Beautiful Days»
«Tovaritsj»
Michael Peter

Michael Peter (født 7. mai 1949 i Heidelberg, død 23. oktober 1997) var en tysk landhockeyspiller som deltok i de olympiske leker, 1972 i München, 1976 i Montréal og 1984 i Los Angeles.
Peter ble olympisk mester i landhockey under Sommer-OL 1972 i München. Han var lagkaptein på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.


== OL-medaljer ==
 1972  München -  Gull i landhockey  Vest-Tyskland
 1984  Los Angeles -  Sølv i landhockey  Vest-Tyskland


== Eksterne lenker ==
(de) Michael Peter – Munzinger Sportsarchiv 
(en) Michael Peter – Olympedia 
(en) Michael Peter – Sports-Reference (OL-resultater – arkivert)
Wolfgang Strödter

Wolfgang Strödter (født 5. april 1948), tysk landhockeyspiller som deltok i de olympiske leker 1972 i München og 1976 i Montréal.
Strödter ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.


== OL-medaljer ==
 1972  München -  Gull i landhockey  Vest-Tyskland


== Referanser ==


== Eksterne lenker ==
(de) Wolfgang Strödter – Munzinger Sportsarchiv 
(en) Wolfgang Strödter – Olympedia 
(en) Wolfgang Strödter – Sports-Reference (OL-resultater – arkivert)
Horst Dröse

Horst Dröse (født 23. november 1949 i Frankfurt am Main), tysk landhockeyspiller som deltok i de olympiske leker 1972 i München og 1976 i Montréal.
Dröse ble olympisk mester i landhockey i Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.
Dröses onkel, Karl Dröse, vant en olympisk sølvmedalje i landhockey i OL 1936 i Berlin.


== OL-medaljer ==
 1972  München -  Gull i landhockey  Vest-Tyskland


== Eksterne lenker ==
(en) Horst Dröse – Olympedia 
(en) Horst Dröse – Sports-Reference (OL-resultater – arkivert)